На основу члана 60. и Прилога 3Б Закона о јавним набавкама („Службени гласник РС“, бр. 124/12, 14/15 и 68/15), Одлуке о покретању поступка јавне набавке мале вредности број 1-02-4047-11/18 од 25.04.2018. године и Решења о образовању комисије за јавну набавку 1-02-4047-11/18-1 од 25.04.2018. године

**РеГУЛАТОРНА агенција за елеКТРОНСКЕ комуникације**

**И ПОШТАНСКЕ УСЛУГЕ**

 **11000 Београд, Палмотићева број 2**

**о б ј а в љ у ј е**

 **ПОЗИВ ЗА ПОДНОШЕЊЕ ПОНУДА**

1. Позив за подношење понуда објављује Наручилац – Регулаторна агенција за електронске комуникације и поштанске услуге, улица Палмотићева број 2, 11000 Београд. Интернет адреса Наручиоца је: [www.ratel.rs](http://www.ratel.rs).

2. Врста Наручиоца: Остало. Наручилац је основан Законом о електронским комуникацијама („Службени гласник РС“ број 44/10, 60/13 – одлука УС и 62/14), као регулаторно тело у области електронских комуникација и поштанских услуга.

3. Додела уговора о јавној набавци се спроводи у поступку јавне набавке мале вредности.

4. Предмет јавне набавке су услуге – Одржавање штапмача, скенера, мултифункционалних уређаја и фотокопир апарата, ван гаранције, на три године, број 1-02-4047-11/18.

 5.Назив и ознака из општег речника набавке је 50310000-1 Одржавање и поправка канцеларијских уређаја.

 6. Понуђач је у обавези да у понуди наведе да ли ће извршење јавне набавке делимично поверити подизвођачу и да наведе проценат укупне вредности набавке који ће поверити подизвођачу, а који не може бити већи од 50 % као и део предмета набавке који ће извршити преко подизвођача.

Ако понуђач у понуди наведе да ће делимично извршење набавке поверити подизвођачу, дужан је да наведе назив подизвођача, а уколико уговор између наручиоца и понуђача буде закључен, тај подизвођач ће бити наведен у уговору.

Понуђач је дужан да наручиоцу, на његов захтев, омогући приступ код подизвођача ради утврђивања испуњености услова.

Понуђач у потпуности одговара наручиоцу за извршење обавеза из поступка јавне набавке, односно за извршење уговорних обавеза, без обзира на број подизвођача.

Наручилац може на захтев подизвођача и где природа предмета набавке то дозвољава пренети доспела потраживања директно подизвођачу, за део набавке која се извршава преко тог подизвођача.

Понуђач не може ангажовати као подизвођача лице које није навео у понуди, у супротном наручилац ће реализовати средство обезбеђења и раскинути уговор, осим ако би раскидом уговора наручилац претрпео знатну штету.

Понуђач може ангажовати као подизвођача лице које није навео у понуди, ако је на страни подизвођача након подношења понуде настала трајнија неспособност плаћања, ако то лице испуњава све услове одређене за подизвођача и уколико добије претходну сагласност наручиоца.

**7.** Критеријум за доделу уговора биће најнижа понуђена цена.

8. Конкурсна документација је бесплатно доступна на Порталу јавних набавки ([www.portal.ujn.gov.rs](http://www.portal.ujn.gov.rs)) и интернет страници Наручиоца ([www.ratel.rs](http://www.ratel.rs)).

Преузимање конкурсне документације (уколико понуђачи нису у могућности да конкурсну документацију преузму преко наведених портала), заинтересовани понуђачи могу остварити сваког радног дана у времену од 10.00 до 14.00 часова, у просторијама наручиоца, на адреси: Регулаторна агенција за електронске комуникације и поштанске услуге, Београд, Палмотићева број 2, први спрат, канцеларија број 51.

Приликом личног преузимања конкурсне документације (у случају из другог пасуса ове тачке) понуђач мора доставити доказ о уплати износа од 1.000,00 динара на име трошкова преузимања конкурсне документације. Уплата се врши на рачун Регулаторне агенције за електронске комуникације и поштанске услуге, Београд, број: 840-963627-41, позив на број:1-02-4047-11/18, сврха уплате: Конкурсна документацијаза јавну набавку услугa – израда студија из области електронских комуникација, поштанских услуга и информационих технологија, обликовану по партијама.

Представник понуђача, који преузима конкурсну документацију, доставља овлашћење за преузимање издато од стране потенцијалног понуђача, оверено и потписано од стране овлашћеног лица, са адресом седишта понуђача, *e-mail* адресом, контакт особом и котакт телефоном.

9. Понуда се доставља препорученом пошиљком или лично на адресу:

**Регулаторна агенција за електронске комуникације и поштанске услуге**

**ул. Палмотићева број 2, 11000 Београд**

**- Писарница -**

**”Понуда за јавну набавку услуга – бр. 1-02-4047-11/18”**

**- НЕ ОТВАРАТИ -**

Понуђач понуду подноси у запечаћеној коверти, тако да се при отварању може проверити да ли је коверта онаква каква је предата.

На полеђини коверте мора бити исписан тачан назив и адреса понуђача и партија за коју подноси своју понуду.

Заинтересовани понуђачи могу да поднесу своје понуде сачињене у складу са конкурсном документацијом најкасније до **24.05.2018. године и то до 11.00 сати по локалном времену.**

Благовременом понудом сматраће се понуда приспела на назначену адресу наручиоца до напред наведеног датума и сата.

Понуде поднете по истеку времена и сата одређених у позиву за подношење понуда, сматраће се неблаговременим и биће по окончању поступка отварања понуда, враћене неотворене понуђачима са назнаком, да су поднете неблаговремено.

10. Јавно отварање благовремено поднетих понуда обавиће се на адреси седишта Регулаторне агенције за електронске комуникације и поштанске услуге, Београд, Палмотићева број 2,дана одређеног у конкурсној документацији, односно последњег дана рока за подношење понуда, **24.05.2018. године у 11.30 сати.**

11. Представници понуђача могу присуствовати јавном отварању понуда уколико то својство докажу достављањем овереног овлашћења. Једино овлашћени представници понуђача могу активно учествовати у поступку јавног отварања понуда. Остали присутни, који не докажу својство овлашћеног представника понуђача, могу присуствовати јавном отварању понуда али не могу активно учествовату у поступку.

12. Одлука о додели уговора о јавној набавци биће донета у року од 10 дана од дана отварања понуда и биће достављена понуђачима у року од три дана од дана доношења.

13. Додатне информације у вези са овим позивом могу се добити сваког радног дана од 10.00 до 14.00 часова, од контакт особа:

- Милица Јосифовић, путем броја факса 011/3232-537 или преко интернет адресе milica.josifovic@ratel.rs.

КОМИСИЈА ЗА ЈАВНУ НАБАВКУ

\_\_\_\_\_\_\_\_\_\_\_\_\_\_\_\_\_\_\_\_

Мирослав Ристић

\_\_\_\_\_\_\_\_\_\_\_\_\_\_\_\_\_\_\_\_

Јован Милосављевић

\_\_\_\_\_\_\_\_\_\_\_\_\_\_\_\_\_\_\_\_

Милица Јосифовић